CELEX: 32013R0481
Language: sl
Date: 2013-05-24 00:00:00
Title: Uredba Komisije (EU) št. 481/2013 z dne 24. maja 2013 o prilagoditvi Izvedbene uredbe (EU) št. 788/2012 glede števila vzorcev, ki jih odvzame in analizira Hrvaška za kombinacije pesticid/proizvod  Besedilo velja za EGP

25.5.2013   
            
            
               SL
            
            
               Uradni list Evropske unije
            
            
               L 139/5
            
         UREDBA KOMISIJE (EU) št. 481/2013
   z dne 24. maja 2013
   o prilagoditvi Izvedbene uredbe (EU) št. 788/2012 glede števila vzorcev, ki jih odvzame in analizira Hrvaška za kombinacije pesticid/proizvod
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o pristopu Hrvaške in zlasti člena 3(4) Pogodbe,
   ob upoštevanju Akta o pristopu Hrvaške in zlasti člena 50,
   ob upoštevanju naslednjega:
   
               (1)
            
            
               Hrvaška naj bi k Uniji pristopila 1. julija 2013.
            
         
               (2)
            
            
               Izvedbena uredba Komisije (EU) št. 788/2012 z dne 31. avgusta 2012 o usklajenem večletnem programu nadzora Unije za leta 2013, 2014 in 2015 za zagotavljanje skladnosti z mejnimi vrednostmi ostankov pesticidov v živilih rastlinskega in živalskega izvora in na njih ter oceno izpostavljenosti potrošnikov ostankom teh pesticidov (1) v Prilogi II določa število vzorcev na državo članico, ki jih je treba odvzeti in analizirati v skladu s členom 1 navedene uredbe.
            
         
               (3)
            
            
               Ker podatki za zgolj pol leta ne bi bili popolnoma primerljivi s podatki drugih držav članic, zbranih v celotnem letu 2013, bi morala Hrvaška v usklajenih večletnih programih Unije sodelovati od januarja 2014.
            
         
               (4)
            
            
               Izvedbeno uredbo (EU) št. 788/2012 bi bilo zato treba ustrezno prilagoditi –
            
         SPREJELA NASLEDNJO UREDBO:
   Člen 1
   V točki 5 Priloge II k Izvedbeni uredbi (EU) št. 788/2012 se za vrstico za Madžarsko vstavi naslednja vrstica:
   
      
                  „HR
               
               
                  12 (*)
                  15 (**)“
               
            
   Člen 2
   Ta uredba začne veljati pod pogojem in z dnem začetka veljavnosti Pogodbe o pristopu Hrvaške.
   Uporablja se od 1. januarja 2014.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 24. maja 2013
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 235, 1.9.2012, str. 8.